b'\n_START_ARTICLE_\nFujiwara no Umakai\n_START_PARAGRAPH_\nFujiwara no Umakai (japanski \xe8\x97\xa4\xe5\x8e\x9f \xe5\xae\x87\xe5\x90\x88, \xe3\x81\xb5\xe3\x81\x98\xe3\x82\x8f\xe3\x82\x89 \xe3\x81\xae \xe3\x81\x86\xe3\x81\xbe\xe3\x81\x8b\xe3\x81\x84) (8. godina carice Jit\xc5\x8d /694. \xe2\x80\x93 5. dan 8. mjesec 9. godine Tenpy\xc5\x8da/7. rujna 737.} je bio japanski politi\xc4\x8dar, dr\xc5\xbeavnik, general, diplomat i dvorjanin na japanskom dvoru u razdoblju Nari. _NEWLINE_Osnovao je ogranak klana Fujiware Shiki-ke._NEWLINE_Sin je poznatog mo\xc4\x87nika Fujiware no Fuhita. i Soge no Shiy\xc5\x8dshi (Soge no Machiko). Unuk je osniva\xc4\x8da klana Fujiware Fujiware no Kamatarija._NEWLINE_Fujiwara no Umakai je imao trojicu bra\xc4\x87e i polubra\xc4\x87e: Fujiwaru no Mara, Fujiwaru no Fusasakija (681. \xe2\x80\x93 737.), Fujiwaru no Muchimara. Svi su bili osniva\xc4\x8dima ogranaka klana Fujiware. Imao je \xc4\x8detiri polusestre, kojima je zajedni\xc4\x8dki roditelj bio njihov otac. Jedna je postala Miyako, supruga cara Mommua, a koja je rodila cara Sh\xc5\x8dmua. _NEWLINE_Me\xc4\x91u Umakaijevom djecom isti\xc4\x8du se Fujiwara no Hirotsugu (\xe8\x97\xa4\xe5\x8e\x9f\xe5\xba\x83\xe5\x97\xa3,\xc2\xa0? - 740.) i Fujiwara no Joshitsugu (716.-777.) s k\xc4\x87eri Iso no Kami no Marua. S drugom je suprugom imao sina Fujiwaru no Kiyonarija. S tre\xc4\x87om je suprugom imao sina Fujiwaru no Tamaroa \xef\xbc\x88\xe8\x97\xa4\xe5\x8e\x9f\xe7\x94\xb0\xe9\xba\xbb\xe5\x91\x82, 722.-783.). Sina Fujiwaro no Momokawu ( \xe8\x97\xa4\xe5\x8e\x9f\xe7\x99\xbe\xe5\xb7\x9d, 732.-779.) \xef\xbc\x88732.-779.) imao je sa suprugom Kume no Wakame. S petom je suprugom imao sina Kurajimara (\xe8\x97\xa4\xe5\x8e\x9f\xe8\x94\xb5\xe4\xb8\x8b\xe9\xba\xbb\xe5\x91\x82, 733.-775.)_NEWLINE_Bio je diplomatom za vladanja carice Gensh\xc5\x8d;  i bio je ministrom za vladanja cara Sh\xc5\x8dmua. Na carskom je dvoru bio glavnim administratorom ministarstva gra\xc4\x91anskih usluga, Shikibu-sh\xc5\x8da, shikibu-sh\xc5\x8d._NEWLINE_716. je tijekom 2. mjeseca Reikija zajedno s Tajihijem no Agatamorijem (\xe5\xa4\x9a\xe6\xb2\xbb\xe6\xaf\x94\xe7\xb8\xa3\xe5\xae\x88), Abeom no Yasumarom (\xe9\x98\xbf\xe5\x80\x8d\xe5\xae\x89\xe9\xba\xbb\xe5\x91\x82) i \xc5\x8ctomom no Yamamorijem (\xe5\xa4\xa7\xe4\xbc\xb4\xe5\xb1\xb1\xe5\xae\x88) bio imenovan dijelom japanskog izaslanstva u carsku Kinu u kojoj na vlasti bila dinastija Tang. Ondje je bio od 717. do 718. godine.  Kibi no Makibi i budisti\xc4\x8dki redovnik Genb\xc5\x8d su tako\xc4\x91er bili dijelom te skupine svite. 724. je 1. mjeseca Jinkija poveo vojsku protiv Emishija; no taj vojni pohod je poslije ocijenjen neuspje\xc5\xa1nim. 729. je 1. mjeseca Tenpy\xc5\x8da car dao Umakaiju ovlast podi\xc4\x87i vojsku radi nasilna gu\xc5\xa1enja pobune, no uzrok uzbune se osuo tako da nije bilo potrebe vojno djelovati._NEWLINE_Umro je 737. godine, 9. mjeseca Tenpy\xc5\x8da u dobi od 44 godine  za vrijeme epidemije velikih boginja koja je pokosila trojicu njegove bra\xc4\x87e.'